google/wiki40b huggingface dataset:
इलेक्ट्रॉनिक प्रवर्धक

इलेक्ट्रॉनिक प्रवर्धक (electronic amplifier) उस इलेक्ट्रॉनिक युक्ति को कहते हैं जो किसी संकेत (सिगनल) की शक्ति को बढ़ा दे। समय के साथ परिवर्तित होने वाले वोल्टेज या धारा को 'संकेत' कहते हैं। उदाहरण के लिए, रेडियो के अन्दर लगी एन्टेना और ट्युनिंग परिपथ के द्वारा एक बहुत ही कमजोर सिगनल मिलता है (कुछ माइक्रोवोल्ट का)। इसे प्रवर्धित करके (और डीमॉडुलेशन आदि अन्य कार्य करके) स्पीकर को दिया जाता है जहाँ से आवाज सुनायी पड़ती है।
इलेक्ट्रॉनिक प्रवर्धक दो-पोर्ट नेटवर्क है। वास्तव में, संकेत की शक्ति बढ़ाने के लिए यह डीसी सप्लाई से शक्ति लेकर संकेत की शक्ति को बढ़ाता है।
तरबूज़

खेती व प्रयोग

तरबूज़ एक लम्बी अवधि वाली फ़सल है जिसकी ज़्यादा तापमान होने पर अधिक वृद्धि होती है इसलिए इसकी खेती अधिक तापमान वाले क्षेत्रों में की जाती है इसकी स्वाभाविक वृद्धि के लिए ३६.२२ से ३९.२२ सेल्सियस तापमान अनुकूल माना गया है। तरबूज़ की खेती अत्यधिक रेतीली मिट्टी से लेकर चिकनी दोमट मिट्टी तक में की जा सकती है विशेष रूप से नदियों के किनारे रेतीली भूमि में इसकी खेती की जाती है राजस्थान की रेतीली भूमि में तरबूज़ की खेती अच्छी होती है मैदानी क्षेत्रों में उचित जल निकास वाली रेतीली दोमट वाली भूमि सर्वोत्तम मानी गई है ५.५ से ७.० पी०एच० वाली भूमि इसके लिए उपयुक्त रहती है पहली जुताई मिट्टी पलटने वाले हल से करना और उसके उपरान्त २-३ बार हैरों या कल्टीवेटर चलाना इसके लिये अच्छा कहा जाता है।
दीवार (2004 फ़िल्म)

परिणाम

=== बौक्स ऑफिस === बढ़िया
आभासी कुंजीपटल

आभासी कुंजीपटल (वर्चुअल कीबोर्ड) एक सॉफ्टवेयर या हार्डवेयर कम्पोनेण्ट होता है जो कि एक प्रयोक्ता को सम्बंधित डिवाइस में विभिन्न भाषाओं के चिह्न टंकित करने की सुविधा प्रदान करता है। वर्चुअल कीबोर्ड को एकाधिक इनपुट डिवाइसों से चलाया जा सकता है जिनमें असली (भौतिक) कीबोर्ड़, कम्प्यूटर का माउस, मोबाइल फोन की जॉयस्टिक आदि शामिल है।
भारतीय भाषाओं यथा हिन्दी आदि के मामले में वर्चुअल कीबोर्ड का उपयोग इनपुट मॅथड ऍडीटर के तौर पर किया जाता है यानि इसके द्वारा विभिन्न भारतीय भाषी चिह्न जो कि असली कीबोर्ड पर उपस्थित नहीं हैं, टाइप किये जाते हैं। विंडोज़ में इनस्क्रिप्ट लेआउट के वर्चुअल कीबोर्ड अन्तर्निमित होते हैं। अन्य टाइपिंग विधियों यथा फोनेटिक ट्राँसलिट्रेशन, रेमिंगटन आदि हेतु अलग से थर्ड पार्टी सॉफ्टवेयर इंस्टाल कर वर्चुअल कीबोर्ड जोड़े जा सकते हैं।
रंग पंचमी

महाराष्ट्र में होली के बाद पंचमी के दिन रंग खेलने की परंपरा है। यह रंग सामान्य रूप से सूखा गुलाल होता है। विशेष भोजन बनाया जाता है जिसमे पूरनपोली अवश्य होती है। मछुआरों की बस्ती मे इस त्योहार का मतलब नाच, गाना और मस्ती होता है। ये मौसम रिशते (शादी) तय करने के लिये मुआफिक होता है, क्योंकि सारे मछुआरे इस त्योहार पर एक दूसरे के घरों को मिलने जाते है और काफी समय मस्ती मे व्यतीत करते हैं। राजस्थान में इस अवसर पर विशेष रूप से जैसलमेर के मंदिर महल में लोकनृत्यों में डूबा वातावरण देखते ही बनता है जब कि हवा में लाला नारंगी और फ़िरोज़ी रंग उड़ाए जाते हैं। मध्यप्रदेश के नगर इंदौर में इस दिन सड़कों पर रंग मिश्रित सुगंधित जल छिड़का जाता है। लगभग पूरे मालवा प्रदेश में होली पर जलूस निकालने की परंपरा है। जिसे गेर कहते हैं। जलूस में बैंड-बाजे-नाच-गाने सब शामिल होते हैं। नगर निगम के फ़ायर फ़ाइटरों के वाॅटर (पानी) ट्रकों में रंगीन पानी भर कर जुलूस के तमाम रास्ते भर लोगों पर रंग डाला जाता है। जुलूस में हर धर्म के, हर राजनीतिक पार्टी के लोग शामिल होते हैं, प्राय: महापौर (मेयर) ही जुलूस का नेतृत्व करता है। प्राचीनकाल में जब होली का पर्व कई दिनों तक मनाया जाता था तब रंगपंचमी होली का अंतिम दिन होता था और उसके बाद कोई रंग नहीं खेलता था।
कृष्णमाचारी भारतन

कृष्णमाचारी भारतन (जन्म ५ जनवरी १९६३) भारत के प्रथम श्रेणी क्रिकेट खिलाड़ी हैं। वर्तमान में ये एक क्रिकेट अम्पायर हैं।
रिचर्ड हार्टशोर्न

रिचर्ड हार्टशोर्न प्रसिद्ध अमेरिकन भूगोलवेत्ता थे।
शिकागो विवि से शिक्षा प्राप्त की।
मिनिसोटा विवि में प्रोफेसर रहा।
अमेरिका का 20वी सदी का महत्वपूर्ण भूगोलवेत्ता था।
बुक-1.भूगोल की प्रकृति (1939)
2.द पर्सपेक्टिव ऑन द नेचर ऑफ जियोग्राफी (1959)
3.द एकेडमी सिटीजन (1970)
4. पॉलिटिकल जियोग्राफी इन द मोर्डन वर्ल्ड (1960)
5.राजनीति भूगोल में कार्यात्मक उपागम(1950)
योगदान- सीमाओ का जननिक वर्गीकरण प्रस्तुत किया।।
Ajay kandela(Net&JRF})
तेलेत्स्कोये झील

तेलेत्स्कोये झील (रूसी: Теле́цкое о́зеро, ओज़ेरो तेलेत्स्कोए; अल्ताई: Алтын Кӧл, अलत्यिन कोल, अर्थ: सुनहरी झील; अंग्रेज़ी: Lake Teletskoye) रूस के अल्ताई गणतंत्र विभाग में अल्ताई पर्वतों के दरम्यान स्थित एक झील है। समुद्र तल से ४३४ मीटर ऊपर स्थित यह झील ७८ किमी लम्बी, ५ किमी चौड़ी और ३२५ मीटर गहरी है। यह अल्ताई पहाड़ों में सयल्यूगेम​ पर्वत शृंखला और पश्चिमी सायन पर्वत शृंखला के मिलन स्थल पर स्थित है।

विवरण

तेलेत्स्कोये झील का सतही क्षेत्रफल २३३ वर्ग किमी है और यह अपने साफ़ पानी के लिए मशहूर है जिसमें ६ से १४ मीटर तक देखा जा सकता है। इस झील में लगभग ७० नदियाँ और १५० मौसमी झरने अपना पानी ले जाते हैं, जिनमें से चुल्यिश्मन नदी (Чулышман, Chulyshman) सबसे बड़ी है। झील से एक मुख्य नदी पानी बहार ले जाती है। यह बिया नदी है, जो आगे जाकर कतुन नदी के साथ संगम करके साइबेरिया की प्रसिद्ध ओब नदी कहलाती है।

अल्ताई मान्यता

स्थानीय अल्ताई लोगों की झील के बारे में एक लोक-मान्यता है जिसके आधार पर इस झील का अल्ताई भाषा में नाम 'अल्त्यिन कोल' पड़ा, जिसका अर्थ 'सोने (धातु) वाली नदी' है। कहा जाता है कि प्राचीनकाल में एक अमीर आदमी के पास एक सोने की ईट थी जिस से वह खाना ख़रीदना चाहता था। वह पूरे अल्ताई क्षेत्र में घूमा लेकिन उसे ऐसा कोई न मिला जो उसे खाना बेचे। आख़िरकार झुंझला के उसने झील में अपनी ईट फेंक दी, जिस से इस झील का नाम पड़ा।
१६७० ईसा पूर्व

१६७० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६७० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बहुविवाह

बहुविवाह (प्रथा) ऐसी प्रथा है जिसमें कोई व्यक्ति स्त्री या पुरुष  एक से अधिक व्यक्तियों से विवाह करता है।
खिलौना कैमरा

खिलौना कैमरा का तात्पर्य ऐसी कैमरा से है जो बच्चों के मनोरंजन के उद्देश्य से बनाया गया हो। 
इनमें दी गई तस्वीरें एक नेगेटिव अथवा कागज के तस्वीरों के रूप में रहता है।
थैलियम(I) फ्लोराइड

थैलियम (I) फ्लोराइड एक अकार्बनिक यौगिक है।
प्रमेह

लक्षण

किसी भी यौन सक्रिय व्यक्ति में गोनोरिया की बीमारी हो सकती है। जबकि कई पुरुषों में गोनोरिया के कोई लक्षण दिखाई नहीं पड़ते तथा कुछ पुरुषों में संक्रमण के बाद दो से पांच दिनों के भीतर कुछ संकेत या लक्षण दिखाई पड़ते हैं। कभी कभी लक्षण दिखाई देने में 30 दिन भी लग जाते हैं। इनके लक्षण हैं- पेशाब करते समय जलन, लिंग से सफेद, पीला या हरा स्राव। कभी-कभी गोनोरिया वाले व्यक्ति को अंडग्रंथि में दर्द होता है या वह सूज जाता है। महिलाओं में गोनोरिया के लक्षण काफी कम होते हैं। आरंभ में महिला को पेशाब करते समय दर्द या जलन होती है, योनि से अधिक मात्रा में स्राव निकलता है या मासिक धर्म के बीच योनि से खून निकलता है।

गर्भवती महिला और बच्चे पर प्रभाव

यदि गर्भवती महिला को गोनोरिया है तो बच्चे को भी गोनोरिया (गानोरिया) हो सकता है क्योंकि बच्चा प्रसव के दौरान जन्म नलिका (बर्थ कैनाल) से गुजरता है। इससे बच्चा अंधा हो सकता है, उसके जोड़ों में संक्रमण हो सकता है या बच्चे को रक्त का ऐसा संक्रमण हो सकता हो जिससे उसके जीवन को खतरा हो सकता है। गर्भवती महिला को जैसे ही पता चले कि उसे गोनोरिया (गानोरिया) है तो उसका उपचार कराया जाना चाहिए जिससे इस प्रकार की जटिलताओं को कम किया जा सके। गर्भवती महिला को चाहिए कि वे स्वास्थ्य कार्यकर्ता से परामर्श करके सही परीक्षण, जांच और आवश्यक उपचार करवाए।

रोकथाम

इस बीमारी से बचाव का सबसे सुरक्षित तरीका अजनबियों या रोग से पीड़ित व्यक्ति से शारीरिक संबंध नहीं बनाना है। कोई भी व्यक्ति एक वफादार साथी का साथ पाकर और स्वयं अपने साथी के प्रति वफादार रह कर इस बीमारी से बच सकता है।
ग्वालिपा

ग्वालिपा 8वीं शताब्दी ईस्वी के एक भारतीय भिक्षु-संत थे। किंवदंती के अनुसार, ग्वालिपा ने राजपूत सरदार सूरज सेन के कुष्ठ रोग को ठीक किया था, और उनके आभार में, सूरज सेन ने उनके नाम पर ग्वालियर शहर की स्थापना की, और शहर का नाम उनके ऊपर रख दिया।
पथौली

पथौली गांव, भारत के उत्तर प्रदेश प्रान्त के आगरा जिले में स्थित है। यह जाट बहुल गांव है। खिरवार गोत्र के जाट यहां के मूल निवासी हैं।
विश्वकर्मा

हिन्दू धर्म में विश्वकर्मा को निर्माण एवं सृजन का देवता माना जाता है। मान्यता है कि सोने की लंका का निर्माण उन्होंने ही किया था।

आश्चर्यजनक वास्तुकार

चार युगों में विश्वकर्मा ने कई नगर और भवनों का निर्माण किया। कालक्रम में देखें तो सबसे पहले सत्ययुग में उन्होंने स्वर्गलोक का निर्माण किया, त्रेता युग में लंका का, द्वापर में द्वारका का और कलियुग के आरम्भ के ५० वर्ष पूर्व हस्तिनापुर और इन्द्रप्रस्थ का निर्माण किया। विश्वकर्मा ने ही जगन्नाथ पुरी के जगन्नाथ मन्दिर में स्थित विशाल मूर्तियों (कृष्ण, सुभद्रा और बलराम) का निर्माण किया।

विश्वकर्मा जयंती

विश्वकर्मा जयंती हिंदू धर्म में ब्रह्मांड के दिव्य वास्तुकार भगवान विश्वकर्मा को समर्पित है। विश्वकर्मा भाद्र केबंगाली महीने के अंतिम दिन, विशेष रूप से भद्रा संक्रांति पर निर्धारित की जाती है। यही कारण है कि जब सूर्य सिंह सेकन्या पर हस्ताक्षर करता है इसे कन्या सक्रांति के रूप में भी जाना जाता है।
बैड बैंक

बैड बैंक (अंग्रेज़ी: Bad bank) एक आर्थिक अवधारणा है जिसके अंतर्गत आर्थिक संकट के समय घाटे में चल रहे बैंकों द्वारा अपनी देयताओं को एक नये बैंक को स्थानांतरित कर दिया जाता है। जब किसी बैंक की गैर निष्पादित संपत्ति सीमा से अधिक हो जाती है तब राज्य के आश्वासन पर एक ऐसे बैंक का निर्माण किया जाता है जो मुख्य बैंक की देयताओं को एक निश्चित समय के लिए धारण कर लेता है। १९९१-९२ के दौरान स्वीडन में इस तरह की प्रक्रिया द्वारा आर्थिक चुनौतियों का सामना किया गया था। २0१२ में स्पेन ने आर्थिक संकट के दौरान ऐसे ही बैंकों का सहारा लिया है। इन बैड बैंकों को १0 से १५ वर्ष की समय सीमा दी गयी है। स्थानीय सरकार द्वारा इन बैंकों को निर्धारित अवधि में लाभ में लेकर आना होगा।
करकाभाट

करकाभाट, छत्तीसगढ़ राज्य के दुर्ग जिले में नगर में स्थित है। यहाँ महापाषाण काल के स्मारक मिले हैं। यह स्मारक छत्तीसगढ़ राज्य द्वारा संरक्षित है।
अंजन टीवी

अंजन टीवी भोजपुरी भाषा का दू सरा मनोरंजन टीवी चैनल है, यह एएपी मीडिया प्राइवेट लि. का उपक्रम है। अंजन टीवी पर योग, संगीत, फिल्म, धारावाहिक, ट्रेवल, भक्ति, रियलिटी शो, कोमेडी शो, लाइफ स्टाइल आ खाना खजाना से जुड़ेँ कार्यक्रम पेश किए जाएगेँ. अंजन चैनल की टैग लाइन “जियोहर पल“ के बारे में चैनल के हेड मंजीत हंस बताते हैँ कि जीवन अनमोल है।
तरंगमबाड़ी

नागपट्टनम के निकट, कराईकल के उत्तर में स्थित तरंगमबाडी 1620 से 1845 के दौरान एक डेनिश कॉलोनी थी। तमिल भाषा में तरंगमबाडी का तात्पर्य होता है लहरों के गीत गाने का स्थान। 1620 में तंजौर के शासक की अनुमति के बाद रघुनाथ नायक ने यहां बीच के पूर्व में एक शानदार किला बनवाया। यहां बीच के निकट ही गवर्नर का महल बना हुआ है। तरंगमबाडी नागापट्टिनम से 35 किलोमीटर की दूर स्थित है जहां डेनिस वास्तुकला के अनेक नमूने देखे जा सकते हैं।
भारतीय बौद्ध महासभा

भारतीय बौद्ध महासभा (अंग्रेजी: The Buddhist Society of India) भारत का राष्ट्रीय बौद्ध संगठन है। इसे भीमराव आम्बेडकर द्वारा शुरू किया गया, इसकी स्थापना 4 मई 1955 को मुंबई, महाराष्ट्र में गई थी। 8 मई 1955 को नरे पार्क, बॉम्बे में आयोजित एक समारोह में आम्बेडकर ने बौद्ध धर्म के प्रचार के लिए इस संगठन की स्थापना की औपचारिक घोषणा की। इसका मुख्यालय मुंबई में है। वर्तमान में इसके राष्ट्रीय अध्यक्ष के रूप में राजरत्न आम्बेडकर कार्य कर रहे हैं, वह डॉ॰ आम्बेडकर के भाई आनंदराव के प्रपौत्र हैं। यह अंतर्राष्ट्रीय बौद्ध संघटन वर्ल्ड फैलोशिप ऑफ बुद्धिस्ट्स का सदस्य हैं। इससे कई भारतीय राज्यों के बौद्ध अनुयायि सदस्य के रूप में जुडे हुए हैं।
याकुन काया टोस्ट

सिंगापुर का एक पुराना टोस्ट-हाउस जो सुबह के नाश्ते और कॉफ़ी के लिए प्रसिद्ध है। इसकी शुरुआत १९२६ में हैनान (चीन) से आए युवा लोइ आ कुन ने १९४४ में की थी। १९९९ के बाद से इसका विकास तेजी से हुआ। आज सिंगापुर में इनके ४० स्टोर हैं।
माऊस हेपाटाइटिस वाइरस

माऊस हेपाटाइटिस वाइरस एक विषाणु है।
संधोल

संधोल हिमाचल प्रदेश के मंडी जिले का एक इलाका है, जिसके अंतर्गत बहुत से गांव आते हैं-ऊपर्ला घनाला, बुल्ला घनाला, सोरी, रवाडा, दतोडी, नेंगल। संधोल में मंडियाली भाषा बोली जाती है। संधोल भर में शाहतलाई के बाबा बालकनाथ की पूजा की जाती है। बाबा बालकनाथ ने शाहतलाई में ही शिवजी की तपस्या कर सिध्दि प्राप्त की थी। संधोल का एस. टी. डी (STD) कोड ०१९०५ है। संधोल पुराने हिमाचल का सीमावर्ती क्षेत्र है। इस क्षेत्र की सीमा के साथ-साथ व्यास नदी की एक मध्यम सी धारा बहती है। संधोल मंडी जिले के तहसील सरकाघाट के अंतर्गत पड़ता है। संधोल अपने-आप में एक उप-तह्सील है। यहां व्यास नदी के दूसरी तरफ़ जयसिंहपुर कांगडा जिले के अंतर्गत आता है।

कैसे जायें

संधोल जाने के लिए जिला मुख्यालय मण्डी से बस अथवा टेक्सी द्वारा सरकाघाट, धर्मपुर होते हुए संधोल पहुंचा जा सकता है। और जिला मुख्यालय हमीरपुर से सुजानपुर होते हुए भी संधोल पहुंचा जा सकता है।
जॉर्ज लोहमैन

जॉर्ज लोहमैन (अंग्रेज़ी: George Lohmann; 2 जून 1865 - 1 दिसंबर 1901) अंग्रेज क्रिकेटर थे जिन्हें सबसे महान गेंदबाजों में से एक माना जाता है। 1884 से 1896 तक ज्यादातर सरी काउंटी क्रिकेट क्लब की तरफ से उन्होंने प्रथम श्रेणी क्रिकेट खेला। उन्होंने 293 मैच खेले जिसमें उन्होंने सिर्फ 13.73 की औसत से 1841 विकेट लिये। टेस्ट क्रिकेट के 18 मैच में उन्होंने 10.75 की औसत से 112 विकेट लिये।
जॉर्ज ने 1886 से 1896 तक टेस्ट क्रिकेट खेला। जिसमें उनके नाम कई टेस्ट क्रिकेट रिकॉर्ड है। उन्होंने सबसे तेज 100 टेस्ट विकेट लिये (16 मैच), उनका सबसे कम गेंदबाजी स्ट्राइक रेट (34.1) है और सबसे कम गेंदबाजी औसत (10.75) भी। 1901 में जॉर्ज की टीबी की वजह से केप कॉलोनी, ब्रिटिश साम्राज्य में मौत हो गई जहाँ वो इलाज के लिये जाते थे।
महाराजा एक्सप्रेस

महाराजा एक्सप्रेस 2010 से भारतीय रेल द्वारा चलाई जाने वाली एक विलासिता ट्रेन है। यह इंडियन रेलवे कैटरिंग एण्‍ड टूरिज़म कॉर्पोरेशन द्वारा एक संयुक्त उद्यम है। सभी समावेशी लागत को मिलाकर इसका हर टिकट $800(लगभग 40000 रुपए) प्रति व्यक्ति प्रति दिन से लेकर $2,500 (लगभग 125000 रुपए) प्रति व्‍यक्ति प्रति दिन है।
महाराजा एक्सप्रेस की चार यात्रा कार्यक्रम हैं जो ज्यादातर दिल्ली से शुरूआत करके आगरा तक जाती है। फिर यह भारत की अन्य हिस्सों में भी जाती है। वहाँ पर प्राचीन स्मारकों, विरासत स्‍थल, आदि के दर्शन किया जाता हैं।
इस ट्रेन में 23 डिब्बे हैं, जो भारत की महाराजाओं की व्यक्तिगत जीवन की याद दिलाती हैं। इस ट्रेन में दो अत्यधिक सुंदर भोजनालय, एक अवलोकन लाउंज, एक यादगार वस्तुओं की दुकान और रहने के लिए 43 शानदार केबिन हैं।

इतिहास

इंडियन रेलवे कैटरिंग एण्‍ड टूरिज़म कॉर्पोरेशन और कॉक्स किंग्स इंडिया लिमिटेड, दुनिया के कुछ पुरानी यात्रा कंपनियों में से एक ने महाराजा एक्सप्रेस को चलाने के लिए एक संयुक्त उद्यम पर हस्ताक्षर किया।
महाराजा एक्सप्रेस भारत की सबसे कीमती विलासिता ट्रेन है। 2010 में अंतर्राष्ट्रीय रेलवे यात्रियों की सोसायटी द्वारा ट्रेन पर आवास और भोजन की सुविधा, सेवा और बंद गाड़ी भ्रमण कार्यक्रम के लिए प्रशंसा की और 2011 में इसे विश्व की सबसे विलासिता वाली 25 ट्रेनों की सुची में नामित किया गया।
ब्लास्ट प्रूफ वॉलपेपर

परिचय

यूएस आर्मी ने ब्लास्ट प्रूफ वॉलपेपर विकसित किया है।

विस्तार

यूनाइटेड स्टेटस (यूएस) आर्मी ने अपने सैनिकों को विस्फोट से बचाने के लिए ब्लास्ट प्रूफ वॉलपेपर विकसित किया है। इसके एक प्रोटोटाइप का प्रदर्शन 21 मई 2015 को पेंटागन में आयोजित आर्मी आविष्कारों की प्रदर्शनी में किया गया। ब्लास्टिक वॉलपेपर का प्रदर्शन रक्षा विभाग के लैब डे पर यूएस आर्मी इंजीनियरों के 100 आविष्कारों के साथ किया गया। इस प्रोटोटाइप को आर्मी इंजीनियरों द्वारा यूनाइटेड स्टेट्स में डिजाइन किया गया है। इस ब्लास्टिक वॉलपेपर की मुख्य विशेषता यह है कि यह छोटी सी सूचना के जरिये गैर विशेष इकाइयों द्वारा तुरंत और आसानी से अपनाया जा सकता है। इसमें महत्वपूर्ण सामरिक लाभ प्रदान करने की क्षमता है।
प्रोटाटाइप कम वजन वाला कठोर केवलर फाइबर्स सहित चिपकने योग्य वॉलपेपर है, जिसे सैनिक समूहों द्वारा अस्थायी इमारतों को मजबूती देने हेतु ले जाया जा सकता है। विशेष फेब्रिक एक जाल के तौर पर काम करता है जो आसपास उड़ने वालीं नुकीली चीजों को रोककर सैनिकों को और उसके अंदर फंसे नागरिकों को बचाता है। यह भवन के अंदर मलबे में दबने से लोगों को होने वाले खतरे को कम करने में भी सक्षम होगा। इसका छोटा परीक्षण अभ्यास ल्यूसिएना में पोक फोर्ट के नजदीक किया गया,जबकि बड़ा परीक्षण अभ्यास फ्लोरिडा में एगलिन एयरफोर्स बेस पर किए गए।
फोरेंसिक विज्ञान सेवा

फोरेंसिक विज्ञान सेवा (एफएसएस) यूनाइटेड किंगडम में एक सरकारी स्वामित्व वाली कंपनी है जो पुलिस बलों और इंग्लैंड और वेल्स की सरकारी एजेंसियों के लिए फोरेंसिक विज्ञान सेवाओं, साथ ही अन्य देशों प्रदान किया गया।
ब्रिटेन सरकार ने दिसंबर २०१० में एफएसएस के बंद होने की घोषणा की, औचित्य के रूप में अप करने के लिए £2m की मासिक घाटा का हवाला देते हुए। एफएसएस अंत में मार्च २०१२/३१ मे बंद हुआ। एफएसएस अभिलेखागार - मामला फाइलों का एक संग्रह है और इस तरह खुर्दबीन स्लाइड, फाइबर नमूने और डीएनए के नमूने के रूप में बनाए रखा मामले काम के नमूने - पुराने मामलों की समीक्षा अनुमति देने के लिए रखा गया है।
नगरनार इस्पात संयंत्र

नगरनार की नगरपालिका वहाँ एक इस्पात संयन्त्र स्थापित कर रही है जिसकी क्षमता ३० लाख टन प्रति वर्ष होगी। यह एकीकृत संयन्त्र होगा और हाईस्मेल्त प्रौद्योगिकी (HiSmelt technology) पर आधारित होगा। नगरनार, जगदलपुर से १६ किमी की दूरी पर स्थित है। इस संयन्त्र की स्थापना का खर्च लगभग २० हजार करोड़ आएगी।
अक्टूबर २०१८ के अंत में नगरनार स्टील प्लांट की कमीशनिंग करने की दिशा में जारी प्रक्रिया के छठे चरण में कोक ओवन की चार्जिंग कार का उद्घाटन किया गया था।
संस्था पंजीकरण अधिनियम-1860

भारतीय संस्था पंजीकरण अधिनियम-1860, भारत में ब्रिटिश राज के अंतर्गत अधिनियमित किया गया था। इस अधिनियम के अंतर्गत साहित्यिक, वैज्ञानिक, धर्मार्थ व कल्याणकारी संस्थाओं का पंजीकरण कराया या किया जा सकता है।
इस अधिनियम के तहत, साहित्यिक, वैज्ञानिक, धर्मार्थ या सामाज कल्याण के उद्देश्य से जुड़े कोई भी सात व्यक्ति एक संस्था के बहिर्नियम के द्वारा एक संस्था गठित कर सकते थे।

बाहरी कड़ियाँ

Indian Societies Registration Act
On-line Society Registration
अंतराल (गणित)

गणित में अंतराल (interval) वास्तविक संख्याओं का ऐसा समुच्चय होता है जिसमें यह नियम लागू हो कि समुच्चय के किन्हीं दो सदस्य संख्याओं के बीच की सभी संख्याएँ भी उस समुच्चय की सदस्य होती हैं। उदाहरण के लिए, x द्वारा अंकित वह सभी संख्याएँ जो 0 ≤ x ≤ 1 को संतुष्ट करती हैं, उनका समुच्चय एक अंतराल है। इसमें 0.00001, 0.99, 0.0567 और 0 से 1 के बीच सभी वास्तविक संख्याएँ अंतराल की सदस्य हैं।
उदगीर

विवरण

यह शिक्षा एवं महान किले के लिये प्रसिद्ध है। शहर आज एक प्रमुख व्यापारिक केंद्र है। शहर जानवरों के बाजार के लिए भी जाना जाता है, ख़ासकर देवानी जाति के बैलों के लिए यह बाजार प्रसिद्ध है। यह शहर महाराष्ट्र-कर्नाटक सीमा पर स्थित है। यहाँ के शिवाजी विद्यालय, उदयगीरी विद्यालय और हवगीस्वामी विद्यालय आज पूरे देश मे अपनी अच्छी शिक्षा पद्धती के लिए जाने जाते है। भारतीय ध्वज के लिए लगने वाला सूती कपड़ा इसी शहर के खादी ग्रामोद्योग मे बनता है। इसी कपड़े से भारतीय ध्वज बनता है और देश मे हर जगह जहाँ ध्वजारोहण होता है, वहाँ यह ध्वज भेजा जाता है। इसके अलावा यहाँ साड़ी, कुर्ता-पायजामा, बेड शीट, सलवार, कुशन कवर और ढेर सारी खादी की चीज़े बनती है।

इतिहास

उदगिर शहर को ऐतेहासिक महत्व प्राप्त है। शहर ८०० साल पुराने किले के लिये जाना जाता है। यह किला बहमनी शासकों ने बनाया था। शहर मराठों और निजाम के बीच हुए युद्ध के लिए भी जाना जाता है। १७५९ मे हुए इस युद्ध में पेशवा सदाशिवराव भाउ के अगुवाई मे मराठों ने निजाम को यही शिकस्त दी थी और दोनो के बीच यही संधि भी हुई थी। १९५६ तक यह शहर हैदराबाद राज्य मे था पर उसके बाद जब भाषानुसार राज्यो के पुनःनिर्माण मे यह शहर महाराष्ट्र मे सम्मिलित हो गया।
लेखन

भारत में लेखन ३३०० ईपू का है। सबसे पहले की लिपि ब्राह्मी लिपि थी, उसके पश्चात सरस्वती लिपि आई। देवनागरी लिपि, गुरुमुखी लिपि, आदि भी प्रसिद्ध लिपियाँ हैं।
घड़ियों का इतिहास

यूरोप में घड़ी उद्योग

यूरोप में घड़ी निर्माण के केंद्र पहले (17वीं और 18वीं शताब्दी में) ग्रेट ब्रिटेन और फ्रांस थे। बाद में जर्मनी से कम मूल्यवाली घड़ियों के आयात के कारण इन देशों के घड़ी उद्योग को धक्का लगा। द्वितीय विश्वयुद्ध के दौरान में ब्रिटेन की सरकार ने वहाँ के मृतप्रय घड़ी उद्योग को पुनर्जीवित किया। अनेक नए घड़ी निर्माण प्रतिष्ठान स्थापित किए गए और बड़े पैमाने पर निर्माण कार्य प्रारंभ कराया गया। उसी समय संयुक्त राज्य, अमरीका, में आविष्कृत विद्युत्‌ घड़ियों का प्रचलन बढ़ने लगा। ब्रिटेन ने इस ओर भी अपना हाथ बढ़ाया और कुछ ही समय में विद्युत्‌ घडियों के निर्माण में अपना स्थान अन्यतम बना लिया। संप्रति लंदन, कवेंट्री, लिवरपूल, मैनचेस्टर, बरमिंघम, प्रेस्टन, ग्लासगो और डंडी घड़ी निर्मण एवं व्यापार के प्रमुख केंद्र हैं।
ब्रिटेन के अतिरिक्त स्विट्ज़रलैंड, फ्रांस और जर्मनी विश्व में घड़ी उद्योग के प्रमुख केंद्र हैं। घड़ी के पुर्जों के निर्माण में स्विट्ज़रलैंड का स्थान विश्व में सर्वप्रथम है और यहाँ की बनी घड़ियाँ सर्वश्रेष्ठ मानी जाती हैं। यहाँ से संसार के प्राय: सभी घड़ी उद्योग केंद्रों में पुर्जों का निर्यात होता है।

संयुक्त राज्य, अमरीका में घड़ी उद्योग

संयुक्त राज्य, अमरीका, में घड़ी उद्योग का जन्म कनेक्टिकट (Connecticut) के एल टेरी (El Terry, सन्‌ 1772-1852) द्वारा हुआ। वह लकड़ी की घड़ियाँ बनाकर आसपास के किसानों के हाथ बेचा करता था। यांत्रिक विधियों से घड़ी का निर्माण सर्वप्रथम उसी ने प्रारंभ किया था। उसका सहायक सेठ टौमस (Seth Thomas) दूसरा घड़ी उद्योगपति हुआ। लगभग उसी समय चॉन्सी जेरोम (Chauncey Jerome) ने घड़ी के विभिन्न अवयवों के निर्माण में लकड़ी के बदले पीतल का प्रयोग करना आरंभ किया। उसकी घड़ियाँ अधिक टिकाऊ होने के कारण शीघ्र ही लोकप्रिय हो गईं। इस सफलता से प्रेरित होकर, जेरोम ने ई. डी. ब्रायंट (E.D. Bryant) तथा ऐन्सोनिया ब्रास ऐंड कॉपर कंपनी के सहयोग से घड़ी निर्माण के निमित्त प्रथम व्यापारिक संस्थान, ऐन्सोनिया क्लॉक कंपनी, की स्थापना की।
घड़ी उद्योग का तीसरा महत्वपूर्ण युग इंगरसोल की क्रांति (सन्‌ 1892) से प्रारंभ हुआ अब सर्वसाधरण के उपयोग के लिये तथा उसकी क्रयशक्ति के अनुकूल घड़ियों का बहुत बड़े पैमाने पर निर्माण होने लगा। उसके बाद तो विद्युत्‌ एवं दाब विद्युत्‌ घड़ियों का आविष्कार हो जाने से घड़ी उद्योग में क्रांति का आविर्भाव हुआ। इधर संयुक्त राज्य, अमरीका, के नैशनल ब्यूरो ऑव स्टैंडड्सं ने परमाण्वीय घड़ियों के निर्माण की भी सूचना दी है, जिसके शीघ्र ही प्रारंभ होने की आशा है। अमरीका में प्रमुख घड़ी उद्योग केंद्र कनेक्टिकट (ब्रिस्टल, न्यूहैवेन और प्लाइमाउथ), मैसैचुसेट्स (बोस्टन) तथा इलिनॉयं (प्रिटोरिया) हैं।
उमास्वामी

उमास्वामी और उमास्वाती

लाल बहादुर शास्त्री राष्ट्रीय संस्कृत विद्यापीठ के उपाचार्य, डॉ सुदीप जैन के अनुसार उमास्वामी और उमास्वाति दो भिन्न व्यक्ति थे।
सहसंबंध

◆जब दो पद श्रेणिया परस्पर इस प्रकार संबंधित हो कि एक पद श्रेणी में होने वाले परिवर्तनों के साथ में दूसरी श्रेणी में भी परिवर्तन हो जाये तो वे सहसम्बन्धी कहलाते है। ◆सहसंबंध चार प्रकार के होते हैं 1- धनात्मक(positive) 2-ऋणात्मक(negative) 3-रेखीय(linear) 4-अरेखीय(non-linear)
डोलोमाइट

डोलोमाइट मैग्नीशियम का एक अयस्क है।
निबंधकार

निबंधकार वह है जो साहित्य की एक विधा निबंध जिसमें सभी प्रकार के लेख व निबंध सम्मिलित हैं, की रचने का व्यावसायिक काम करता है।
ताक

ताक (shelf) या निधानी किसी दीवार या अन्य खड़ी हुई वस्तु के साथ लगे ऐसे समतल को कहते हैं जिसपर चीज़ें रखी जा सके। यह अक्सर ज़मीन से कुछ ऊँचाई पर स्थित होती है और इसके दीवार के साथ लगे भाग के नीचे भार-वहन के लिये कुछ सहारे लगे होते हैं। यह भी सम्भव है कि दीवार से लगे होने की बजाय कोई ताक झूलती हुई छत से तारों के साथ लगी हो या स्वतंत्र रूप से टांगों पर खड़ी हो।
आईएनएस ब्यास

आईएनएस ब्यास (पताका संख्या:एफ ३७) भारतीय नौसेना का एक स्वदेशी ब्रह्मपुत्र श्रेणी का युद्धपोत है, जिसे 11 जुलाई, 2005 से बेड़े शामिल किया गया। रक्षा पोत कारखाना (डीपीएसयू), मेसर्स गार्डन रीच शिपबिल्डर्स एण्ड इंजीनियर्स लिमिटेड द्वारा कोलकाता में तैयार यह आधुनिक एंटी-सबमरीन युद्धक्षमता से लैस युद्धपोत है, जिसमें आधुनिकतम तकनीकों से लैस हथियार व संवेदक लगे हैं। युद्धपोत में सतह, हवा व मिसाइलों को मार गिराने की क्षमता के साथ-साथ एंटी-सबमरीन की भी शक्ति है।
क्लाइव लॉयड

क्लाइव हबर्ट लॉयड (अंग्रेज़ी: Clive Hubert Lloyd) (जन्म ३१ अगस्त १९४४) एक पूर्व वेस्टइंडीज क्रिकेट टीम के खिलाड़ी है।ये वेस्टइंडीज टीम के १९७४ से १९८५ तक कप्तान रहे। लॉयड ने पहला टेस्ट मैच १९६६ में भारतीय क्रिकेट टीम के खिलाफ खेला और अंतिम टेस्ट मैच १९८४ में ऑस्ट्रेलिया क्रिकेट टीम के खिलाफ खेला था। जबकि पहला वनडे मैच १९७३ में इंग्लैंड के खिलाफ और अंतिम मैच १९८५ में पाकिस्तान के खिलाफ खेला था।